סיכום לספר יהושע ולהתנחלות השבטים
כמה שלבי בסיכום ספר יהושע בכיתה.
1. מחלקים את הכיתה לפי מספר הפרקים. כל תלמיד או שניים מקבלים פרק.
עליהם לכתוב חידה או שאלה על הפרק ולהכינה על שקופית של power point. את השקופית יש לשלוח למורה.
המורה אוסף את כל השקופיות למצגת אחת לפי סדר הפרקים. (מעבר לתוצר שגם הוא יפה. ההרגשה היא שכל הכיתה חברה משהו לסיכום הספר וכל אחד מהתלמידים בא לידי ביטוי)
2. [bookmark: _GoBack]מצו"ב מצגת עם איורים על מקרים או אירועים מספר יהושע. מחלקים את הכיתה לשתי קבוצות. כל קבוצה בתורה עליה לזהות את התמונה המוצגת בתוך מספר שניות. תשובה נכונה מזכה את הקבוצה ב 10 נקודות. אם הקבוצה מתקשה, היא יכולה לקבל רמז ובו הפרק שבו מתואר האירוע. תשובה כזו מזכה את הקבוצה ב 5 נקודות.
הקבוצה הזוכה היא זו שצברה מספר נקודות גבוהה יותר.
3. מכיוון שבספר יהושע ישנם פרקים רבים העוסקים בירושה וחלוקת הארץ, מוצע כאן  רעיון איך להפנים את מפת ההתנחלות של השבטים. כלומר שהתלמידים ידעו היכן בערך נחל כל שבט, אלו ערים מרכזיות נמצאות בנחלת מי וכו'. (בעז"ה כשהתלמיד יגיע בטיוליו לאזור מסויים בארץ, הוא ידע להכיר באחזה נחלה הוא נמצא ואלו נחלות הם הקרובות אליו.
ניתן להביא אל הכיתה את מפת הנחלות מצולמת בגודל גדול מאוד ובמספר רב של פעמים. בנוסף יש להביא חומרי יצירה רבים ומגוונים  כמו: קרפים, פייטים, דס, ניירות חן, פלסטלינה, ריבועי פסיפס, ועוד.  (ניתן להיעזר במורה לאומנות וכן בשיעורי האומנות עצמם). את הכיתה יש לחלק לקבוצות של שלוש או ארבע. כל קבוצה מקבלת את מפת הנחלות ובוחרת סוג של חומר. עליה להכין את מפת הנחלות על פי החלוקה לאזורי השבטים בעזרת החומר אותו בחרה. כך יווצר לנו בכיתה קישוט נהדר ובו מפת הנחלות במגוון רב של יצירות וצבעים. על כל קבוצה להציג את התוצר לכיתה.
4. כיבוד: על כל זוג להביא כיבוד קטנטן המסמל איזה מושג/ אירוע מספר יהושע.  זאת אומרת על כל זוג להיות יצירתי ולחשוב על ארוע וכיצד הוא יכול לכבד את הכיתה בתצ'ופר הקשור לאירוע. קודם שהזוג יחלק לכיתה את התצ'ופר עליו להסביר את הקשר. לדוגמא: ניתן להביא נחשים ארוכים – מזכיר את נחל קישון שבו טבעו מרכבותיו של סיסרא. מסטיקים/ סוכריות עגולים – מזכיר את האבנים הגדולות שה' השליך על מלכי הדרום במורד בית חורון. 12 וופלים בערמה – מזכיר את מצבת 12 האבנים שהקימו השבטים לאחר חציית הירדן וכו'.
בהצלחה!!

